ZAPISNIK
21. sjednice Općinskog vijeća Općine Bilice
od 17. listopada 2023. 


I. OTVARANJE SJEDNICE

Sjednica je održana 17. listopada 2023. godine u prostorijama Općine Bilice, s početkom u 9:00 sati. Potpredsjednik Općinskog vijeća Općine Bilice, gospodin Vlatko Petrović pozdravlja sve nazočne i otvara 21. sjednicu Općinskog vijeća Općine Bilice. Prozivkom je utvrdio da je nazočno 5 vijećnika: Vlatko Petrović, Mario Mikulandra, Ivica Ćaleta, Ive Ćaleta - Car, Anita Jakšić te potom utvrđuje da  postoji  kvorum za pravovaljano odlučivanje. Na sjednici je prisutan i gosp. Zdenko Mihaljević koji treba početi obnašati dužnost zamjenika člana Općinskog vijeća, položiti prisegu i verificirati svoj mandat. 
U 9:03 sati potpredsjednik općinskog vijeća Općine Bilice, gospodin Vlatko Petrović daje vijećnicima na raspolaganje aktualnih 30 minuta.
Vijećnica gospođa Anita Jakšić kaže kako je vidjela u materijalima za sjednicu da se određeni iznos novca dodijelio Crkvi, također kaže kako je vidjela na društvenim mrežama da župnik želi obnoviti crkveno zvono te da prikuplja donacije i pita da li je općina voljna sudjelovati u donaciji? Načelnik kaže kako mu je žao što župnik nije i prije nego je objavio na društvenim mrežama da će prikupljati donacije, došao ili poslao zamolbu za donaciju Općini koja bi je stavila na sjednicu te bi se zajednički dogovorio iznos koji će se donirati. Načelnik predlaže kad već župnik neće da se javi i zatraži donaciju da će netko iz općine stupiti u kontakt s njim te će se iznos svakako donirati. 
Vijećnik gospodin Ive Ćaleta-Car kaže kako ga je zamolio gosp. Jakiša Slavica da pita na sjednici vijeća vezano uz njegov zahtjev za proširenje vodovodne infrastrukture do njegove kuće koja se nalazi na adresi Put vidrovače 9. Nadalje nastavlja, kako je Jakiša sam financirao proširenje elektroenergetske infrastrukture čime je ušteđena određena svota novca općini. Kaže kako Jakiša stanuje na toj adresi već neko vrijeme i da je smiješno da u 21.-om stoljeću netko nema vodu. Načelnik pojašnjava kad je Jakiša obnavljao kuću obnavljao ju je prema zakonu o građevinama koje su izgrađene do 1968. godine čime je dobio dokumentaciju za izgradnju, nadogradnju i obnovu, ali bez obveze bilo koga, u ovom slučaju jedinice lokalne samouprave da mu izgradi elektroenergetsku i vodovodnu infrastrukturu. Međutim, on je došao u općinu razgovarati s načelnikom i predsjednikom vijeća i rekao kako on plaća struju i da li mu se može riješiti voda? Na to mu je rečeno da će se riješiti i kada se bude kopalo da dođe u općinu i da će se staviti vodovodna cijev od cola ipo ili dva bez obzira što taj dio ne spada u građevinski. Nakon toga kad se počelo kopati rečeno je da se ne može iskopati širi kanal, iz kojeg razloga nije poznato te mu je rečeno da će općina to srediti te se kontaktiralo vodovod i zatražilo da se pošalje troškovnik za navedene radove. Međutim izlaskom na teren nadležnih iz Vodovoda  utvrđeno je da tom trasom ne može ići mala cijev za vodu jer će biti slab pritisak. Troškovnik sa cijevi fi 100 iznosi 170.000 kn na što mu je rečeno da se u ovom trenutku neće uložiti 170.000 kn za jednu kuću i ako se budu obnavljale još jedna, dvi kuće da će se onda raditi vodovodna infrastruktura. Nakon toga Jakiša je krenuo u borbu protiv svih i pričao protiv načelnika, predsjednika vijeća i općine po lokalnim kafićima te je čak i prijavio policiji načelnika i predsjednika vijeća da bi nakon toga tražio sastanak s njim koji se nije održao. Načelnik nadalje nastavlja da je prioritet riješiti vodovodnu mrežu od Cara do glavne ceste, a ne potrošiti 170.000 kn za jednu kuću koja nije u građevinskoj zoni. 
Vijećnik gospodin Ive Ćaleta – Car također pita za dječje igralište u Novom naselju i Carima do koje faze je došlo. Načelnik pojašnjava da se treba dobiti suglasnost na projekt i kad projekt bude gotov kreće se u realizaciju i do 6-og mjeseca bi trebalo biti gotovo jedno i drugo igralište.
Vijećnica gospođa Anita Jakšić pita da li gosp. Jakiša Slavica ima kakvo uporište zakonsko kojim mu se mora omogućiti vodovodna infrastruktura? Načelnik pojašnjava da nema jer je to po zakonu o građevinama koje su izgrađene do 1968. prema kojem jedinica lokalne samouprave nije u obvezi osigurati vodovodnu infrastrukturu. 
Načelnik pojašnjava kako je objavljena javna rasprava za Izmjene i dopune (III) Detaljnog plana uređenja Zone središnjih sadržaja Bilica koja se odnosi na školu kako bi se predala cijela dokumentacija u Ministarstvo. Nakon Izvješća javne rasprave donosi se Odluka koju će vijeće donijeti na jednoj od sljedećih sjednica kako bi dokumentacija bila potpuna. U projektu škole nalazi se i sportska dvorana. Za Vatrogasni dom očekuju se sredstva iza Nove godine. 
Vijećnik Stipe Silov stigao je u 09:17 sati, Siniša Dragutin u 09:24 i Niko Mikulandra u 09:26 sati. 
Kako se za riječ nitko više nije javio potpredsjednik Općinskog vijeća Općine Bilice gospodin Vlatko Petrović predlaže da se krene na Dnevni red.
Potredsjednik Općinskog vijeća, gospodin Vlatko Petroivć predlaže da se Dnevni red 21. sjednice Općinskog vijeća Općine Bilice nadopuni 5. točkom dnevnog reda:
	5. Prijedlog Rješenja o razrješenju dužnosti potpredsjednika Općinskog vijeća Općine Bilice. 
Potpredsjednik Općinskog vijeća Općine Bilice, gospodin Vlatko Petrović daje navedeni prijedlog na glasovanje i utvrđuje 8 glasova ZA, 0 PROTIV i 0 UZDRŽANIH.
	Nakon obavljenog glasovanja utvrđuje da je Dnevni red 21. sjednice Općinskog vijeća Općine Bilice nadopunjen 5. točkom dnevnog reda prihvaćen sa 8 glasova ZA. 
Potpredsjednik Općinskog vijeća Općine Bilice, Vlatko Petrović daje na glasovanje nadopunjen Dnevni red 21. sjednice Općinskog vijeća te utvrđuje: 8 glasova ZA, 0 PROTIV i 0 UZDRŽANIH. 
Dosadašnje točke Dnevnog reda 5.,6.,7.,8.,9.,10.,11.,12.,13.,14.,15. i 16. postaju 6.,7.,8.,9.,10.,11.,12.,13.,14.,15.,16. i 17.
Nakon obavljenog glasovanja utvrđuje da je nadopunjen Dnevni red 21. sjednice Općinskog vijeća Općine Bilice prihvaćen sa 8 glasova ZA.

Slijedom navedenog Dnevni red 21. sjednice će glasiti:


DNEVNI RED 21. SJEDNICE OPĆINSKOG VIJEĆA OPĆINE BILICE ĆE GLASITI:

D N E V N I  R E D


1. [bookmark: _Hlk148006621][bookmark: _Hlk146530482]Verifikacija Zapisnika sa 19. sjednice Općinskog vijeća održane 10.08.2023. godine.
2. Izvješće Mandatne komisije o mirovanju mandata iz osobnih razloga člana Općinskog vijeća i početku obnašanja dužnosti zamjenika člana Općinskog vijeća.
3. Prijedlog Zaključka o primanju na znanje izvješća Mandatne komisije o mirovanju mandata iz osobnih razloga člana Općinskog vijeća i početku obnašanja dužnosti zamjenika člana Općinskog vijeća
· svečana prisega zamjenika člana Općinskog vijeća
4. Prijedlog Rješenja o razrješenju dužnosti predsjednika Općinskog vijeća Općine Bilice.
5. Prijedlog Rješenja o razrješenju dužnosti potpredsjednika Općinskog vijeća Općine Bilice.
6. Prijedlog Rješenja o izboru predsjednika Općinskog vijeća Općine Bilice.
7. Prijedlog Rješenja o izboru potpredsjednika Općinskog vijeća Općine Bilice. 
8. Prijedlog Statutarne Odluke o izmjenama i dopunama Statuta Općine Bilice. 
9. Prijedlog Zaključka o prihvaćanju Polugodišnjeg izvješća o izvršenju Proračuna Općine Bilice za 2023. godinu.
10. Prijedlog Zaključka o prihvaćanju Polugodišnjeg izvješća o radu načelnika Općine Bilice za razdoblje od 01. siječnja do 30. lipnja 2023. godine.
11. Prijedlog Zaključka o prihvaćanju Izvješća o korištenju sredstava proračunske zalihe za razdoblje od 01.01. – 30.06.2023. godine.
12. [bookmark: _Hlk113872622]Prijedlog Odluke o sufinanciranju 25% iznosa mjesečne karte za prijevoz srednjoškolaca na relaciji Bilice-Šibenik-Bilice.
13. Prijedlog Rješenja o Izmjeni i dopuni Rješenja o imenovanju Mandatne komisije. 
14. Prijedlog Rješenja o Izmjeni i dopuni Rješenja o imenovanju Odbora za priznanja Općine Bilice.
15. Prijedlog Rješenja o Izmjeni i dopuni Rješenja o osnivanju i imenovanju povjerenstva za određivanje imena ulica i trgova.
16. Prijedlog Zaključka o odobrenju pomoći u naravi Anki Mikulandra.
17. Prijedlog Zaključka o odobrenju pomoći u naravi Anki Belamarić. 


II. VOĐENJE PREDLOŽENIH TOČAKA DNEVNOG REDA


Točka 1.
Verifikacija Zapisnika sa 19. sjednice Općinskog vijeća održane 10.08.2023. godine.

	Kako nitko nije imao primjedbe na Zapisnik sa 19. sjednice Općinskog vijeća Općine Bilice održane 10.08.2023. godine, potpredsjednik Općinskog vijeća Općine Bilice gospodin Vlatko Petrović daje na verifikaciju Zapisnik 19. sjednice Općinskog vijeća održane 10.08.2023. godine te utvrđuje da je zapisnik verificiran jednoglasno. 

Točka 2.
Izvješće Mandatne komisije o mirovanju mandata iz osobnih razloga člana Općinskog vijeća i početku obnašanja dužnosti zamjenika člana Općinskog vijeća

Potpredsjednik Općinskog vijeća Općine Bilice, gospodin Vlatko Petrović daje riječ pročelniku Jedinstvenog upravnog odjela Općine Bilice, Krešimiru Ćaleti – Caru koji pojašnjava da se povjerenstvo Mandatne komisije sastalo 29. rujna 2023. godine te ja na sjednici doneseno Izvješće Mandatne komisije kojim je utvrđeno da predsjednik Općinskog vijeća Općine Bilice gospodin Neven Mikulandra stavlja svoj mandat u mirovanje iz osobnih razloga prema zahtjevu kojeg je uputio Jedinstvenom upravnom odjelu Općine Bilice, 01. rujna 2023.g., a prema dopisu HDZ-a Šibensko-kninske županije zamjenjuje ga gospodin Zdenko Mihaljević koji je prisutan na sjednici i potrebno je da položi prisegu. 





Točka 3.
[bookmark: _Hlk148950153]Prijedlog Zaključka o primanju na znanje izvješća Mandatne komisije o mirovanju mandata iz osobnih razloga člana Općinskog vijeća i početku obnašanja dužnosti zamjenika člana Općinskog vijeća

	Potpredsjednik Općinskog vijeća Općine Bilice, gospodin Vlatko Petrović predlaže da Općinsko vijeće Općine Bilice Zaključkom primi na znanje Izvješće mandatne komisije i verificira mandat zamjenika vijećnika.
	Potpredsjednik Općinskog vijeća Općine Bilice čita prisegu: “Prisežem da ću prava i obveze vijećnika obavljati savjesno i odgovorno, radi gospodarskog i socijalnog probitka Općine Bilice i Republike Hrvatske, da ću se u obavljanju dužnosti vijećnika pridržavati Ustava, zakona i Statuta Općine i da ću štititi ustavni poredak Republike Hrvatske”, nakon čega  zamjenik vijećnika, gospodin Zdenko Mihaljević ustaje i izgovara riječ „Prisežem“ te potpisuje tekst prisege. 
	Potpredsjednik Općinskog vijeća Općine Bilice utvrđuje da Općinsko vijeće Zaključkom prima na znanje Izvješće Mandatne komisije i verificira mandat zamjenika vijećnika. 
Zaključak kojim Općinsko vijeće prima na znanje Izvješće Mandatne komisije prilaže se ovom zapisniku i čini njegov sastavni dio.

Točka 4.
[bookmark: _Hlk148950593]Prijedlog Rješenja o razrješenju dužnosti predsjednika 
Općinskog vijeća Općine Bilice

	Potpredsjednik Općinskog vijeća Općine Bilice, gospodin Vlatko Petrović daje riječ pročelniku Jedinstvenog upravnog odjela Općine Bilice gospodinu Krešimiru Ćaleti – Caru koji pojašnjava da je temeljem prethodnik točaka potrebno donijeti i Rješenje o razrješenju dužnosti predsjednika Općinskog vijeća Općine Bilice, gosp. Nevena Mikulandru. 
	Potpredsjednik Općinskog vijeća  Općine Bilice otvara raspravu. 
[bookmark: _Hlk148950735]	Kako se za riječ nitko nije javio potpredsjednik Općinskog vijeća Općine Bilice daje na glasovanje Prijedlog Rješenja o razrješenju dužnosti predsjednika Općinskog vijeća Općine Bilice i utvrđuje 8 glasova ZA, 0 PROTIV i 1 UZDRŽAN.
	Potpredsjednik Općinskog vijeća Općine Bilice, gospodin Vlatko Petrović utvrđuje da je Rješenje o razrješenju dužnosti predsjednika Općinskog vijeća Općine Bilice prihvaćeno sa 8 glasova ZA.
Rješenje o razrješenju dužnosti predsjednika Općinskog vijeća Općine Bilice prilaže se ovom zapisniku i čini njegov sastavni dio.

Točka 5.
Prijedlog Rješenja o razrješenju dužnosti potpredsjednika 
Općinskog vijeća Općine Bilice

	Potpredsjednik Općinskog vijeća  Općine Bilice otvara raspravu. 
	Kako se za riječ nitko nije javio potpredsjednik Općinskog vijeća Općine Bilice daje na glasovanje Prijedlog Rješenja o razrješenju dužnosti potpredsjednika Općinskog vijeća Općine Bilice i utvrđuje 8 glasova ZA, 0 PROTIV i 1 UZDRŽAN.
	Potpredsjednik Općinskog vijeća Općine Bilice, gospodin Vlatko Petrović utvrđuje da je Rješenje o razrješenju dužnosti potpredsjednika Općinskog vijeća Općine Bilice prihvaćeno sa 8 glasova ZA.
Rješenje o razrješenju dužnosti potpredsjednika Općinskog vijeća Općine Bilice prilaže se ovom zapisniku i čini njegov sastavni dio.

Točka 6.
Prijedlog Rješenja o izboru predsjednika Općinskog vijeća Općine Bilice

Vijećnik Općinskog vijeća Općine Bilice, gospodin Vlatko Petrović daje riječ pročelniku Jedinstvenog upravnog odjela Općine Bilice gospodinu Krešimiru Ćaleti – Caru koji pojašnjava kako bi trebalo utvrditi prijedlog za predsjednika općinskog vijeća Općine Bilice te moli vijećnike da iznesu svoje prijedloge o kojima je potrebno pojedinačno glasovati. 
Vijećnik Općinskog vijeća Općine Bilice gospodin Vlatko Petrović otvara raspravu.
Vijećnik gosp. Ivica Ćaleta predlaže za predsjednika gosp. Vlatka Petrovića. 
Vijećnica gospođa Anita Jakšić predlaže za predsjednika gosp. Ivu Ćaletu-Cara.
Vijećnik gospodin Vlatko Petrović daje na glasovanje prijedlog gosp. Ivice Ćalete kojim se za predsjednika Općinskog vijeća predlaže gosp. Vlatko Petrović i utvrđuje 6 glasova ZA, 2 PROTIV i 1 UZDRŽAN. 
Vijećnica gospođa Anita Jakšić odustala je od svog prijedloga kojim predlaže gosp. Ivu Ćaletu – Cara za predsjednika Općinskog vijeća. 
Kako se za riječ nitko više nije javio vijećnik gosp. Vlatko Petrović daje na glasovanje  Prijedlog Rješenja o izboru predsjednika Općinskog vijeća Općine Bilice i utvrđuje 6 glasova ZA, 2 PROTIV i 1 UZDRŽAN. 
Vijećnik Općinskog vijeća Općine Bilice, gospodin Vlatko Petrović utvrđuje da je Rješenje o izboru predsjednika Općinskog vijeća Općine Bilice prihvaćeno sa 6 glasova ZA.
Rješenje o izboru predsjednika Općinskog vijeća Općine Bilice prilaže se ovom zapisniku i čini njegov sastavni dio.

Točka 7.
Prijedlog Rješenja o izboru potpredsjednika Općinskog vijeća Općine Bilice

Predsjednik Općinskog vijeća Općine Bilice, gospodin Vlatko Petrović daje riječ pročelniku Jedinstvenog upravnog odjela Općine Bilice gospodinu Krešimiru Ćaleti – Caru koji pojašnjava da je potrebno dati prijedloge za potpredsjednika Općinskog vijeća Općine Bilice stoga moli vijećnike da iznesu svoje prijedloge.
Predsjednik Općinskog vijeća Općine Bilice gosp. Vlatko Petrović otvara raspravu. 
Predsjednik Općinskog vijeća Općine Bilice gosp. Vlatko Petrović predlaže gosp. Maria Mikulandru za potpredsjednika Općinskog vijeća Općine Bilice. 
	Predsjednik Općinskog vijeća Općine Bilice daje navedeni prijedlog na glasovanje i utvrđuje 6 glasova ZA, 2 PROTIV i 1 UZDRŽAN. 
[bookmark: _Hlk148957876]Kako se za riječ nitko više nije javio predsjednik Općinskog vijeća gosp. Vlatko Petrović daje na glasovanje  Prijedlog Rješenja o izboru potpredsjednika Općinskog vijeća Općine Bilice i utvrđuje 6 glasova ZA, 2 PROTIV i 1 UZDRŽAN. 
Predsjednik Općinskog vijeća Općine Bilice, gospodin Vlatko Petrović utvrđuje da je Rješenje o izboru potpredsjednika Općinskog vijeća Općine Bilice prihvaćeno sa 6 glasova ZA.
Rješenje o izboru potpredsjednika Općinskog vijeća Općine Bilice prilaže se ovom zapisniku i čini njegov sastavni dio.




Točka 8.
Prijedlog Statutarne Odluke o izmjenama i dopunama Statuta Općine Bilice

[bookmark: _Hlk148958028]Predsjednik Općinskog vijeća Općine Bilice, gospodin Vlatko Petrović daje riječ pročelniku Jedinstvenog upravnog odjela Općine Bilice gospodinu Krešimiru Ćaleti – Caru koji pojašnjava kako je useljeno u novu zgradu Općine stoga je potrebno kroz Statut promijeniti sjedište Općine Bilice koje se nalazi na novoj adresi Bosuć 2A. 
Predsjednik Općinskog vijeća Općine Bilice, gosp. Vlatko Petrović otvara raspravu.
Kako se za riječ nitko nije javio predsjednik Općinskog vijeća gosp. Vlatko Petrović daje na glasovanje  Prijedlog Statutarne Odluke o izmjenama i dopunama Statuta Općine Bilice i utvrđuje 9 glasova ZA, 0 PROTIV i 0 UZDRŽANIH. 
[bookmark: _Hlk148957965]Predsjednik Općinskog vijeća Općine Bilice, gospodin Vlatko Petrović utvrđuje da je Statutarna Odluka o izmjenama i dopunama Statuta Općine Bilice prihvaćena sa 6 glasova ZA.
Statutarna Odluka o izmjenama i dopunama Statuta Općine Bilice prilaže se ovom zapisniku i čini njegov sastavni dio.

Točka 9.
Prijedlog Zaključka o prihvaćanju polugodišnjeg izvješća o izvršenju Proračuna Općine Bilice za 2023. godinu.

[bookmark: _Hlk148959018]Predsjednik Općinskog vijeća Općine Bilice, gospodin Vlatko Petrović daje riječ pročelniku Jedinstvenog upravnog odjela Općine Bilice gospodinu Krešimiru Ćaleti – Caru koji pojašnjava da je ostvareno od 01.01. do 30.06. višak u iznosu od 212.779 eura, višak prihoda u iznosu 171.179 eura prihodi ukupni od 915.502 eura što znači 60% u iznosu na plan. Rashodi su ostvareni u iznosu od 702.712 eura. 
Predsjednik Općinskog vijeća Općine Bilice, gosp. Vlatko Petrović otvara raspravu.
Vijećnik gosp. Ive Ćaleta – Car pita što spada u usluge tekućeg i investicijskog održavanja? Antonija Erceg, viši stručni suradnik za proračun, financije i računovodstvo Općine Bilice pojašnjava da tu spadaju sva održavanja što se tiće cesta, javne rasvjete, odvoza otpada, održavanja zelenih površina i ostalih održavanja u Općini Bilice. 
Vijećnica gospođa Anita Jakšić komentira kako su povećani prihodi u stavci komunalni doprinos i naknade i pita da li to znači da ima više izdanih građevinskih dozvola nego što je planirano. Načelnik pojašnjava da će na jednoj od sljedećih sjednica tema biti komunalna naknada koja je od osnutka Općine Bilice ostala ista dok su sve jedinice lokalne samouprave u Hrvatskoj izvršile povećanje. 
[bookmark: _Hlk148961092][bookmark: _Hlk148958967]Kako se za riječ nitko više nije javio predsjednik Općinskog vijeća gosp. Vlatko Petrović daje na glasovanje Prijedlog Zaključka o prihvaćanju polugodišnjeg izvješća o izvršenju Proračuna Općine Bilice za 2023. godinu i utvrđuje 9 glasova ZA, 0 PROTIV i 0 UZDRŽANIH. 
Predsjednik Općinskog vijeća Općine Bilice, gospodin Vlatko Petrović utvrđuje da je Zaključak o prihvaćanju polugodišnjeg izvješća o izvršenju Proračuna Općine Bilice za 2023. godinu prihvaćen sa 9 glasova ZA.
Zaključak o prihvaćanju polugodišnjeg izvješća o izvršenju Proračuna Općine Bilice za 2023. godinu prilaže se ovom zapisniku i čini njegov sastavni dio.

Točka 10.
Prijedlog Zaključka o prihvaćanju polugodišnjeg izvješća o radu načelnika Općine Bilice za razdoblje od 01. siječnja do 30. lipnja 2023. godine

Predsjednik Općinskog vijeća Općine Bilice, gospodin Vlatko Petrović daje riječ načelniku Općine Bilice gosp. Josipu Ćaleti Caru koji kaže kako je sve što se radilo i opisano u izvješću pa da nebi ništa dodavao osim ako netko ima što pitati. 
[bookmark: _Hlk148961491]Predsjednik Općinskog vijeća Općine Bilice, gosp. Vlatko Petrović otvara raspravu.
Vijećnica gospođa Anita Jakšić pita da li se stipendiranje studenata odnosi samo na studente medicine? Načelnik pojašnjava da se to odnosi samo za studente medicine jer je problem s doktorima i da stipendija iznosi 1.200 eura godišnje te da je to županijska stipendija čime se pokušava mlade koji završe medicinu zadržati u Hrvatskoj.  
[bookmark: _Hlk148961184]Kako se za riječ nitko više nije javio predsjednik Općinskog vijeća gosp. Vlatko Petrović daje na glasovanje Prijedlog Zaključka o prihvaćanju polugodišnjeg izvješća o radu načelnika Općine Bilice za razdoblje od 01. siječnja do 30. lipnja 2023.godine i utvrđuje 7 glasova ZA, 0 PROTIV i 2 UZDRŽANIH. 
Predsjednik Općinskog vijeća Općine Bilice, gospodin Vlatko Petrović utvrđuje da je Zaključak o prihvaćanju polugodišnjeg izvješća o radu načelnika Općine Bilice za razdoblje od 01. siječnja do 30. lipnja 2023. godine prihvaćen sa 9 glasova ZA.
Zaključak o prihvaćanju polugodišnjeg izvješća o radu načelnika Općine Bilice za razdoblje od 01. siječnja do 30. lipnja 2023. godine prilaže se ovom zapisniku i čini njegov sastavni dio.

Točka 11.
[bookmark: _Hlk148961639]Prijedlog Zaključka o prihvaćanju Izvješća o korištenju sredstava proračunske zalihe za razdoblje od 01.01. do 30.06.2023. godine

Predsjednik Općinskog vijeća Općine Bilice, gospodin Vlatko Petrović daje riječ pročelniku Jedinstvenog upravnog odjela Općine Bilice gospodinu Krešimiru Ćaleti – Caru koji pojašnjava da je prema izvještaju u ovom razdoblju utrošeno 577,14 eura iz proračunske zalihe te je navedeno u izvještaju na što se to odnosi. 
[bookmark: _Hlk148961884]Predsjednik Općinskog vijeća Općine Bilice, gosp. Vlatko Petrović otvara raspravu.
[bookmark: _Hlk148961689]Kako se za riječ nitko nije javio predsjednik Općinskog vijeća gosp. Vlatko Petrović daje na glasovanje Prijedlog Zaključka o prihvaćanju Izvješća o korištenju sredstava proračunske zalihe za razdoblje od 01.01. do 30.06.2023. godine i utvrđuje 8 glasova ZA, 0 PROTIV i 1 UZDRŽAN. 
Predsjednik Općinskog vijeća Općine Bilice, gospodin Vlatko Petrović utvrđuje da je Zaključak o prihvaćanju Izvješća o korištenju sredstava proračunske zalihe za razdoblje od 01.01. do 30.06.2023. godine prihvaćen sa 8 glasova ZA.
Zaključak o prihvaćanju Izvješća o korištenju sredstava proračunske zalihe za razdoblje od 01.01. do 30.06.2023. godine prilaže se ovom zapisniku i čini njegov sastavni dio.

Točka 12.
[bookmark: _Hlk148961902]Prijedlog Odluke o sufinanciranju 25% iznosa mjesečne karte za prijevoz srednjoškolaca na relaciji Bilice-Šibenik-Bilice

Predsjednik Općinskog vijeća Općine Bilice, gospodin Vlatko Petrović daje riječ pročelniku Jedinstvenog upravnog odjela Općine Bilice gospodinu Krešimiru Ćaleti – Caru koji pojašnjava da Općina Bilice već godinama sufinancira iznos mjesečne karte svim srednjoškolcima te da će se to nastaviti i u ovoj školskoj godini. 
 Predsjednik Općinskog vijeća Općine Bilice, gosp. Vlatko Petrović otvara raspravu.
[bookmark: _Hlk148962341]Kako se za riječ nitko nije javio predsjednik Općinskog vijeća gosp. Vlatko Petrović daje na glasovanje Prijedlog Odluke o sufinanciranju 25% iznosa mjesečne karte za prijevoz srednjoškolaca na relaciji Bilice-Šibenik-Bilice i utvrđuje 9 glasova ZA, 0 PROTIV i 0 UZDRŽANIH. 
Predsjednik Općinskog vijeća Općine Bilice, gospodin Vlatko Petrović utvrđuje da je Odluka o sufinanciranju 25% iznosa mjesečne karte za prijevoz srednjoškolaca na relaciji Bilice-Šibenik-Bilice prihvaćena sa 9 glasova ZA.
Odluka o sufinanciranju 25% iznosa mjesečne karte za prijevoz srednjoškolaca na relaciji Bilice-Šibenik-Bilice prilaže se ovom zapisniku i čini njegov sastavni dio.

Točka 13.
[bookmark: _Hlk148962368]Prijedlog Rješenja o Izmjeni i dopuni Rješenja o imenovanju 
Mandatne komisije

Predsjednik Općinskog vijeća Općine Bilice, gospodin Vlatko Petrović daje riječ pročelniku Jedinstvenog upravnog odjela Općine Bilice gospodinu Krešimiru Ćaleti – Caru koji pojašnjava da je predsjednik mandatne komisije bio Neven Mikulandra koji je svoj mandat stavio u mirovanje i temeljem toga potrebno je imenovati novog predsjednika Mandatne komisije. 
Predsjednik Općinskog vijeća Općine Bilice, gosp. Vlatko Petrović otvara raspravu.
Predsjednik Općinskog vijeća Općine Bilice, gosp. Vlatko Petrović predlaže za predsjednika Mandatne komisije gosp. Zdenka Mihaljevića. 
[bookmark: _Hlk148962758]Predsjednik Općinskog vijeća gosp. Vlatko Petrović daje navedeni prijedlog na glasovanje i utvrđuje 7 glasova ZA, 0 PROTIV i 2 UZDRŽANA. 
Kako se za riječ nitko više nije javio predsjednik Općinskog vijeća gosp. Vlatko Petrović daje na glasovanje Prijedlog Rješenja o Izmjeni i dopuni Rješenja o imenovanju 
Mandatne komisije i utvrđuje 7 glasova ZA, 0 PROTIV i 2 UZDRŽANA. 
Predsjednik Općinskog vijeća Općine Bilice, gospodin Vlatko Petrović utvrđuje da je Rješenje o Izmjeni i dopuni Rješenja o imenovanju Mandatne komisije prihvaćeno sa 7 glasova ZA.
Rješenje o Izmjeni i dopuni Rješenja o imenovanju Mandatne komisije prilaže se ovom zapisniku i čini njegov sastavni dio.


Točka 14.
Prijedlog Rješenja o Izmjeni i dopuni Rješenja o imenovanju 
Odbora za priznanja Općine Bilice

Predsjednik Općinskog vijeća Općine Bilice, gospodin Vlatko Petrović daje riječ pročelniku Jedinstvenog upravnog odjela Općine Bilice gospodinu Krešimiru Ćaleti – Caru koji pojašnjava da je predsjednik Odbora za priznanja bio Neven Mikulandra koji je svoj mandat stavio u mirovanje i temeljem toga potrebno je imenovati novog predsjednika Odbora za priznanja. 
[bookmark: _Hlk148963014]Predsjednik Općinskog vijeća Općine Bilice, gosp. Vlatko Petrović otvara raspravu.
Predsjednik Općinskog vijeća Općine Bilice, gosp. Vlatko Petrović predlaže sebe za predsjednika, a Zdenka Mihaljevića za člana Odbora za priznanja Općine Bilice.
Predsjednik Općinskog vijeća gosp. Vlatko Petrović daje navedeni prijedlog na glasovanje i utvrđuje 7 glasova ZA, 0 PROTIV i 2 UZDRŽANA. 
Kako se za riječ nitko više nije javio predsjednik Općinskog vijeća gosp. Vlatko Petrović daje na glasovanje Prijedlog Rješenja o Izmjeni i dopuni Rješenja o imenovanju Odbora za priznanja i utvrđuje 7 glasova ZA, 0 PROTIV i 2 UZDRŽANA. 
Predsjednik Općinskog vijeća Općine Bilice, gospodin Vlatko Petrović utvrđuje da je Rješenje o Izmjeni i dopuni Rješenja o imenovanju Odbora za priznanja prihvaćeno sa 7 glasova ZA.
Rješenje o Izmjeni i dopuni Rješenja o imenovanju Odbora za priznanja prilaže se ovom zapisniku i čini njegov sastavni dio.

Točka 15.
[bookmark: _Hlk148963061]Prijedlog Rješenja o Izmjeni i dopuni Rješenja o osnivanju i imenovanju povjerenstva za određivanje imena ulica i trgova

Predsjednik Općinskog vijeća Općine Bilice, gospodin Vlatko Petrović daje riječ pročelniku Jedinstvenog upravnog odjela Općine Bilice gospodinu Krešimiru Ćaleti – Caru koji pojašnjava da se povjerenstvu za određivanje imena ulica i trgova sastoji od svih vijećnika stoga je potrebno umjesto Nevena Mikulandre u povjerenstvo dodati vijećnika gosp. Zdenka Mihaljevića.   
	Predsjednik Općinskog vijeća Općine Bilice, gosp. Vlatko Petrović otvara raspravu.
Kako se za riječ nitko više nije javio predsjednik Općinskog vijeća gosp. Vlatko Petrović daje na glasovanje Prijedlog Rješenja o Izmjeni i dopuni Rješenja o osnivanju i imenovanju povjerenstva za određivanje imena ulica i trgova i utvrđuje 9 glasova ZA, 0 PROTIV i 0 UZDRŽANIH. 
Predsjednik Općinskog vijeća Općine Bilice, gospodin Vlatko Petrović utvrđuje da je  Rješenje o Izmjeni i dopuni Rješenja o osnivanju i imenovanju povjerenstva za određivanje imena ulica i trgova prihvaćeno sa 9 glasova ZA.
Rješenje o Izmjeni i dopuni Rješenja o osnivanju i imenovanju povjerenstva za određivanje imena ulica i trgova prilaže se ovom zapisniku i čini njegov sastavni dio.

Točka 16.
[bookmark: _Hlk148963518][bookmark: _Hlk148940760]Prijedlog Zaključka o odobrenju pomoći u naravi Anki Mikulandra

Predsjednik Općinskog vijeća Općine Bilice, gospodin Vlatko Petrović daje riječ pročelniku Jedinstvenog upravnog odjela Općine Bilice gospodinu Krešimiru Ćaleti – Caru koji pojašnjava da se u privitku nalazi zamolba za novčanu pomoć za drva za ogrjev. Predlaže da se ove godine, kao i prošle dodjeli pomoć u naravi od 4 metra drva za ogrjev. 
Predsjednik Općinskog vijeća Općine Bilice, gosp. Vlatko Petrović otvara raspravu.
Kako se za riječ nitko više nije javio predsjednik Općinskog vijeća gosp. Vlatko Petrović daje na glasovanje Prijedlog Zaključka o odobrenju pomoći u naravi Anki Mikulandra i utvrđuje 9 glasova ZA, 0 PROTIV i 0 UZDRŽANIH. 
Predsjednik Općinskog vijeća Općine Bilice, gospodin Vlatko Petrović utvrđuje da je  Zaključak o odobrenju pomoći u naravi Anki Mikulandra prihvaćen sa 9 glasova ZA.
Zaključak o odobrenju pomoći u naravi Anki Mikulandra prilaže se ovom zapisniku i čini njegov sastavni dio.

Točka 17. 
Prijedlog Zaključka o odobrenju pomoći u naravi Anki Belamarić

Predsjednik Općinskog vijeća Općine Bilice, gospodin Vlatko Petrović daje riječ pročelniku Jedinstvenog upravnog odjela Općine Bilice gospodinu Krešimiru Ćaleti – Caru koji pojašnjava da se u privitku nalazi zamolba za novčanu pomoć za drva za ogrjev. Predlaže da se ove godine, kao i prošle dodjeli pomoć u naravi od 4 metra drva za ogrjev. 
Predsjednik Općinskog vijeća Općine Bilice, gosp. Vlatko Petrović otvara raspravu.
Kako se za riječ nitko više nije javio predsjednik Općinskog vijeća gosp. Vlatko Petrović daje na glasovanje Prijedlog Zaključka o odobrenju pomoći u naravi Anki Belamarić i utvrđuje 9 glasova ZA, 0 PROTIV i 0 UZDRŽANIH. 
[bookmark: _Hlk149039901]Predsjednik Općinskog vijeća Općine Bilice, gospodin Vlatko Petrović utvrđuje da je  Zaključak o odobrenju pomoći u naravi Anki Belamarić prihvaćen sa 9 glasova ZA.
Zaključak o odobrenju pomoći u naravi Anki Belamarić prilaže se ovom zapisniku i čini njegov sastavni dio.

U 10 sati i 01 minutu predsjednik Općinskog vijeća Općine Bilice, gospodin Vlatko Petrović zahvaljuje svim prisutnima te zaključuje sjednicu. 
	

	
	
Zapisnik vodila:                                  					PREDSJEDNIK

Dajana Goreta                          					            Vlatko Petrović

